
RAPORT
privind solicitarea transferului proprietății bunurilor mobile achiziționate în cadrul proiectului „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", finanțat prin Programul Național de Redresare și Reziliență, Componenta C15: Educație, de la Consiliul Județean Timiș către Orașul Deta.

În cadrul Planului Național de Redresare și Reziliență (PNRR), Componenta C15: Educație, s-a implementat proiectul „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", care are ca obiect modernizarea infrastructurii educaționale, prin achiziționarea unor bunuri. 

Având în vedere că aceste bunuri au fost achiziționate de către Consiliul Județean Timiș în numele Orașului Deta, este necesar transferul în proprietatea orașului nostru. Acest pas este obligatoriu pentru ca primăria să le poată preda mai departe Liceului Tehnologic „Sfântul Nicolae” spre folosire.
Ținând cont de cele menționate propun Consiliului local al orașului Deta aprobarea solicitării transferului proprietății bunurilor mobile achiziționate în cadrul proiectului „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", finanțat prin Programul Național de Redresare și Reziliență, Componenta C15: Educație, de la Consiliul Județean Timiș către Orașul Deta.

